Ütleksin, et kataloogid on saadanast :D. Sügise saabudes on minu postkasti vallutanud jälle hordide kaupa igatsugu kataloogid. Ja kui senimaani olen südame kõvaks teinud ja lihtsalt ilusaid pilte imetlenud. Siis täna tuli S.Savisaare kataloog. Ja mina jälle murdusin.  Kuigi ma olin endale lubanud, et seeaasta ma rohkem kuskilt midagi ei telli ega juurde ei osta. Sest aed pole kummist ja vaja ju olemasolevadki taimed korralikult ära mahutada ja juurde maad kaevata jne. Külmalt viskasin kõrvale igatsugu poola ja hollandi ja vene ja Juhani puukooli kataloogid - konstanteerisin lihtsalt fakti, et on jah ilusad. Ja siis potsatas meilboksi Savisaare kataloog. Ja Savisaare laukudele ikka vastu ei saanud. Ütle veel et kataloogid pole saadanast :D. Ainuke lohutus on see, et  laugud võtavad vähe ruumi, samas lisavad peenrale põnevust kui nad seal kõrgustes uhkeldavad. Ja kuskilt kuulsin, et laugud taimede vahel pidavat satikaid kah eemale peletama. - ehh, eks ma siis lohutan ennast nii :D ja tegin tellimuse ära. Kes ees, see mees!